Gandia acull aquest dissabte la tercera jornada del Campionat Autonòmic de Rugbi
01 març 2018

## Gandia acull aquest dissabte la tercera jornada del Campionat Autonòmic de Rugbi01 març 2018Última actualització: 14 juliol 2025

![](../gestion/img/_AO_9681-copia.jpg)  
  

La regidora delegada d'Esports, Lydia Morant, ha comparegut aquest matí en roda de premsa acompanyada per Arturo García, president del Club de Rugbi la Safor; Joan Grimal d'Alma de Acero i Jose Juan Ferri, secretari de la Federació de Rugbi de la Comunitat Valenciana, per a presentar la tercera jornada del Campionat Autonòmic de Rugbi de categories sub-8, sub-10 i sub-12 que es desenvoluparà aquest dissabte a la nostra ciutat a les instal·lacions del poliesportiu municipal.  
  
**Lydia Morant**, ha explicat que el campionat començarà a les 10 hores i es disputarà al nou camp de rugbi i al Guillermo Olagüe donada la gran participació que s'espera. En total seran prop de 600 esportistes de 40 clubs de tota la Comunitat Valenciana els que acudiran a la nostra ciutat acompanyats pels seus respectius cossos tècnics i familiars. En club gandià participarà amb el seu equip sub-10.  
"_Agraïm al Club i a la Federació, haver escollit Gandia per acollir aquest campionat autonòmic. Esperem que siga un èxit i des d'ací volem convidar a la ciutadania perquè acudisca al poliesportiu a presenciar les trobades d'un esport que educa en valors, que està en auge i que realitza un treball encomiable per la inclusió_" va declarar la regidora.  
  
El secretari de la Federació, **José Juan Ferri**, va agrair l'acollida de l'Ajuntament de Gandia i va recordar que les dues edicions anteriors celebrades a Paterna i Alzira van comptar amb una gran participació. "_Aquestes categories representen el futur del rugbi a la Comunitat Valenciana i d'Espanya. Tindrem equips de les tres províncies i cada vegada més comptem amb més federats. Treballem amb programes escolars i en la inclusió de la mà dels clubs i a poc a poc anem consolidant el nostre esport. Tenim molt clar que hem de treballar amb els més petits per inculcar els valors que el rugbi representa. Esperem que siguen moltes les persones que s'acosten a veure els partits i a gaudir del tercer temps_".  
  
Per la seua banda, **Arturo García** va remarcar "_l'ajuda que ens han brindat des del departament d'Esports perquè l'esdeveniment esportiu siga possible". El president del Club ha explicat que juntament amb Alma de Acero s'organitzarà durant el torneig una barbacoa solidària que destinarà el 50% dels diners recaptats al Centre d'Acollida de Menors de Beniopa. "Amb Alma de Acero compartim els valors i agraïm des d'ací la seua ajuda_".  
  
Finalment, **Juan Grimal**, ha explicat que "_treballem amb el rugbi perquè compartim el 100% dels seus valors. Sempre estarem al seu costat per ajudar-los en aquest tipus d'iniciatives que tenen un caràcter solidari i que en aquesta ocasió, ens permetrà seguir treballant amb el Centre d'Acollida de Menors de Beniopa_".